CELEX: 62018TN0547
Language: sl
Date: 2018-09-14 00:00:00
Title: Zadeva T-547/18: Tožba, vložena 14. septembra 2018 – Teeäär/ECB

26.11.2018   
            
            
               SL
            
            
               Uradni list Evropske unije
            
            
               C 427/84
            
         
      Tožba, vložena 14. septembra 2018 – Teeäär/ECB
      (Zadeva T-547/18)
      (2018/C 427/111)
      Jezik postopka: angleščina
      
         Stranki
      
      
         Tožeča stranka: Raivo Teeäär (Talin, Estonija) (zastopnik: L. Levi, odvetnik)
      
         Tožena stranka: Evropska centralna banka (ECB)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep izvršilnega odbora ECB z dne 27. februarja 2018, s katerim je bila zavrnjena prošnja tožeče stranke za pomoč pri kariernem prehodu izven ECB, razglasi za ničen;
               
            
                  —
               
               
                  če je potrebno, sklep izvršilnega odbora z dne 3. julija 2018 o zavrnitvi posebne pritožbe, ki jo je tožeča stranka vložila zoper sklep izvršilnega odbora z dne 27. februarja 2018, razglasi za ničen;
               
            
                  —
               
               
                  tožeči stranki dodeli odškodnino za domnevno premoženjsko škodo v obliki finančnega paketa za pomoč pri kariernem prehodu, ocenjeno na 101 447 EUR in povečano za zamudne obresti, izračunane po obrestni meri Evropske centralne banke za operacije glavnega refinanciranja plus 3 odstotne točke letno;
               
            
                  —
               
               
                  ECB naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: nezakonitost člena 2.3.1 Pravil za zaposlene v ECB, ker naj bili s tem pravilom kršeni načelo enakega obravnavanja in načelo sorazmernosti. Izpodbijani sklep poleg tega vsebuje očitno napako pri presoji.
               
            
                  2.
               
               
                  Drugi tožbeni razlog: nezakonitost člena 2.3.1 Pravil za zaposlene v ECB, ker naj bi to pravilo povzročalo diskriminacijo na podlagi starosti in torej kršilo člen 21 Listine Evropske unije o temeljnih pravicah ter člena 2 in 6(1) Direktive 2000/78 (1).
               
            
                  3.
               
               
                  Tretji tožbeni razlog: podredno, izpodbijani sklep je nezakonit zaradi očitne napake pri presoji in kršitve dolžnosti skrbnega ravnanja.
               
            
                  4.
               
               
                  Četrti tožbeni razlog: podredno, kršitev člena 2.3.1 Pravil za zaposlene v ECB.
               
            
         (1)  Direktiva Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL, posebna izdaja v slovenščini, poglavje 5, zvezek 4, str. 79).